 Abaarta waxay aad u taabatay qaab nololeedka dadkeenna, dadka Soomaaliyeed waxaan ugu baaqayaa meel walbo oo ay joogaan in maanta aaney waxbo reeban, ciddii kari kartaa in Saddexda waqti la cunayo Labo kamid ah bixiso ayaan ugu baaqayaa, dowladda Soomaaliya inta karaankeeda ah ayeey dhaqaaqi doontaa, dadka Soomaaliyeed waxaan u sheegeynaa daqliga dowladda meelaha uu ka yimaado oo ay kamid yihiin Canshuuraha, Dekadaha, Garoomada diyaaradaha, Canshuuraha Bariga meel walbo dowladda waxay saari doontaa tiro kooban oo lacag ah , lacagtaasi oo si toos ah loogu wareejin doono guddiga qaran ee loo aas aasay abaaraha oo dadka Soomaaliyeed meel walbo oo ay joogaan loogu qeybin doono loona gaarsiin doono, dadka Soomaaaliyeedna ha u diyaar garoobaan, ganacsatada Soomaaaliyeed waxaan ugu baaqayaa iney fududeeyaan arrintaasi, aad iyo aadna ugu dhaga nuglaadaan, Ardayda Dugsiyada, Jaamacadaha, shirkadaha gaarka loo leeyahay iyo shaqaalahooda waxaan dhammaan ugu baaqayaa iney ka wada qeybqaataan gurmadka abaaraha ayuu yiri Madaxweyne Xasan Sheekh Maxamuud. 